Ieslodzījuma vietu pārvaldes

iepirkuma

**"Jēkabpils cietuma esošās fekālās kanalizācijas remonts"**

**(iepirkuma identifikācijas numurs IeVP 2017/80)**

Piedāvājumu vērtēšanas protokols Nr. 2017/80/3

Rīgā 2017. gada 14.septembrī

Ar Ieslodzījuma vietu pārvaldes (turpmāk – Pārvalde) priekšnieka 2017. gada 24. maija rīkojumu Nr.117 "Par iepirkumu komisijas izveidošanu" izveidotās iepirkumu komisijas (turpmāk – Iepirkumu komisija) iepirkuma "Jēkabpils cietuma esošās fekālās kanalizācijas remonts", iepirkuma identifikācijas numurs IeVP 2017/80 (turpmāk – Iepirkums) sēdē plkst. 13.30 , Stabu ielā 89, Rīgā, 314. kabinetā, piedalās:

**Iepirkumu komisijas priekšsēdētāja:** Pārvaldes priekšnieka vietniece majore Tatjana Trocka

**Iepirkumu komisijas priekšsēdētāja vietniece:** Pārvaldes centrālā aparāta Tiesiskā regulējuma daļas galvenā juriste majore Nataļja Gruzdova

**Iepirkumu komisijas locekļi:**

Pārvaldes centrālā aparāta Uzraudzības daļas galvenais inspektors majors Madars Vekmanis;

Pārvaldes centrālā aparāta Apsardzes daļas galvenais inspektors majors Vadims Petruhins;

Pārvaldes centrālā aparāta Grāmatvedības daļas informācijas uzskaites galvenā speciāliste virsleitnante Jūlija Baranova;

Pārvaldes centrālā aparāta Nodrošinājumā daļas ugunsdrošības un civilās aizsardzības tehniķis Gints Bogdanovs.

**Protokolē:**

Pārvaldes centrālā aparāta Iepirkumu un līgumu daļas vecākais referents Nauris Ozoliņš

**Iepirkuma priekšmets un īss tā apraksts**:

Jēkabpils cietuma esošās fekālās kanalizācijas remonts.

**Izvēles kritērijs:**

"Par pretendenta piedāvājuma izvēles kritēriju tiek noteikts piedāvājums ar viszemāko nosacīto līgumcenu, kas atbilst nolikumā minētajām prasībām un tehniskajai specifikācijai, ar visām izmaksām, iekļaujot nodokļus un izdevumus, bez PVN."

**Sēdi vada:** Pārvaldes priekšnieka vietniece majore Tatjana Trocka

**Sēdes gaita:**

T. Trocka nosauc piedāvājumu iesniegušo pretendentu:

|  |  |  |  |
| --- | --- | --- | --- |
| **Pretendenta**  **nosaukums un reģistrācijas Nr.** | **Pretendenta juridiskā**  **adrese** | **Pretendenta piedāvājuma saņemšanas datums un laiks** | **Piedāvājuma reģ.Nr.** |
| SIA "HEKTORS",  reģistrācijas Nr. 5403001668 | Brīvības iela 3B, Jēkabpils, LV-5201 | 2017.gada 4.septembrī, plkst. 10:40 | 12887 |

G. Bogdanovs informē par Iepirkuma nolikumā (turpmāk – Nolikums) noteiktajām pretendenta kvalifikācijas prasībām un iesniedzamajiem dokumentiem:

|  |  |
| --- | --- |
| **Nolikuma apakšpunkta Nr.** | **Nolikuma prasības** |
| 4.1.1. | Būvkomersanta reģistrācijas apliecības kopija un apliecinājums, ka pretendents nav izslēgts no būvkomersanta reģistra |
| 4.1.2. | apliecinājums, ka pretendents ir reģistrēts, licencēts vai sertificēts atbilstoši attiecīgās valsts normatīvo aktu prasībām un tam ir tiesības veikt komercdarbību būvdarbu izpildes jomā (atbilstoši Iepirkuma priekšmetam) |
| 4.1.3. | apliecinājums, ka pretendents darbojas būvdarbu izpildes jomā, un pēdējo 3 (trīs) gadu laikā pretendentam ir pieredze vismaz 2 (divu) Iepirkuma priekšmetam atbilstošu būvdarbu līgumu izpildē. Par Iepirkuma priekšmetam atbilstošu līgumu tiks uzskatīts tāds līgums, kura ietvaros gada laikā ir izpildīts tāds būvniecības darbu apjoms, kas nav mazāks par tehniskajā specifikācijā norādīto. Objektiem, kuros attiecīgie darbi veikti, jābūt pabeigtiem un pieņemtiem ekspluatācijā |
| 4.1.4. | atsauksmes no Nolikuma 4.1.3. apakšpunktā minēto pakalpojumu saņēmējiem. Atsauksmēs jābūt norādei vai līgums tika izpildīts noteiktajā termiņā un kvalitatīvi |
| 4.1.5. | Apdrošināšanas sabiedrības izsniegts apliecinājums, ka būvdarbu līguma slēgšanas gadījumā tiks izsniegtas apdrošināšanas polises par visu celtniecības darbu un risku apdrošināšanu 100% apmērā no pretendenta piedāvātās līgumcenas, un būvniecības profesionālās civiltiesiskās atbildības obligāto apdrošināšanu 10% apmērā no pretendenta piedāvātās līgumcenas, un tās darbosies visā objekta būvniecības laikā |
| 4.1.6. | apliecinājums, kas atbilst Nolikuma 3. pielikumā norādītajam |
| 4.1.7. | apliecinājums, ka pretendents nodrošinās atbildīgo būvdarbu vadītāju, kuram ir būvprakses sertifikāts un darba pieredze vismaz 2 (divu) līdzīgu pēc rakstura, nozīmes, apjoma būvdarbu līgumu vadīšanā pēdējo 3 (trīs) gadu laikā no piedāvājuma iesniegšanas brīža |
| 4.1.8. | apliecinājums un dokumentālais pierādījums, ka pirms darbu uzsākšanas pretendentam būs iespēja iesniegt Pasūtītājam būvspeciālista profesionālās civiltiesiskās atbildības apdrošināšanas polisi un būvdarbu veicēja civiltiesiskās atbildības apdrošināšanas polisi atbilstoši Ministru kabineta 2014. gada 19. augusta noteikumiem Nr. 502 „Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” |
| 4.1.9. | Pretendents darbu izpildei var piesaistīt apakšuzņēmējus. Tādā gadījumā jāiesniedz apakšuzņēmēju apliecinājumi par gatavību veikt tiem nododamo darbu veidus. Apakšuzņēmējam jābūt sertificētam tajā jomā, kurā tas veiks darbus |
| 4.1.10. | apliecinājums (gada bilances peļņas un zaudējumu aprēķini vai līdzvērtīgs dokuments no valsts, kurā pretendents ir reģistrēts) par tā vidējo gada apgrozījumu 3 (trīs) iepriekšējo finanšu gadu (2014., 2015., 2016. gadu) un 2017. gada (līdz piedāvājuma iesniegšanas brīdim) laikā. Pretendenta vidējam gada apgrozījumam norādītajā laikā jābūt divreiz lielākam par piedāvātas kopējas līgumcenas |
| 4.1.11. | Pretendents, kas attiecīgajā tirgū darbojas mazāk, nekā 2 (divus) kalendāros gadus iesniedz Nolikuma 4.1.10. apakšpunktā minēto dokumentu tikai par periodu no darbības uzsākšanas brīža (bet vidējam gada apgrozījumam jābūt divreiz lielākam par piedāvātas kopējas līgumcenas) |

G. Bogdanovs ziņo par pretendenta iesniegto piedāvājuma atbilstību Nolikuma kvalifikācijas prasībām.

|  |  |
| --- | --- |
| **Nolikuma  apakšpunkts** | **SIA "HEKTORS"**  **reģistrācijas Nr. 5403001668** |
| 4.1.1. | Ir iesniegts/atbilst |
| 4.1.2. | Ir iesniegts/atbilst |
| 4.1.3. | Ir iesniegts/atbilst |
| 4.1.4. | Ir iesniegts/atbilst |
| 4.1.5. | Ir iesniegts/atbilst |
| 4.1.6. | Ir iesniegts/atbilst |
| 4.1.7. | Ir iesniegts/atbilst |
| 4.1.8. | Ir iesniegts/atbilst |
| Ir iesniegts/atbilst |
| 4.1.9. | Nav nepieciešams |
| 4.1.10. | Ir iesniegts/atbilst |
| 4.1.11. | Nav nepieciešams |

Atbilstoši Nolikuma 4.1.9. apakšpunktam pretendents darbu izpildei var piesaistīt apakšuzņēmējus. Tādā gadījumā pretendentam ir jāiesniedz vairāki dokumenti un apakšuzņēmējam jāatbilst tādām pašām kvalifikācijas prasībām kā pretendentam. SIA "HEKTORS" nav norādījis, ka darbu izpildē tiks piesaistīti apakšuzņēmēji, līdz ar to uz pretendentam neattiecas Nolikuma 4.1.9. apakšpunktā izvirzītās prasības.

Pretendents neatbilst Nolikuma 4.1.11. apakšpunktā minētajam kritērijam, līdz ar  
SIA "HEKTORS" ir jāiesniedz 4.1.10. apakšpunktā minētais apliecinājums par tā vidējo gada apgrozījumu 3 (trīs) iepriekšējo finanšu gadu (2014., 2015., 2016. gadu) un 2017. gada (līdz piedāvājuma iesniegšanas brīdim) laikā. Pretendenta vidējam gada apgrozījumam norādītajā laikā jābūt divreiz lielākam par piedāvātas kopējas līgumcenas.

J. Baranova nosauc pretendenta SIA "HEKTORS", reģistrācijas Nr. 54030016 finanšu piedāvājumu:

|  |  |  |
| --- | --- | --- |
| **Iepirkuma priekšmets** | **Līgumcena\*, EUR (bez PVN) (piedāvājuma izvēles kritērijs)** | **Cena, EUR (ar PVN) (informācijai)** |
| Jēkabpils cietuma esošās fekālās kanalizācijas remonts | 44790,50 | 54196,51 |

M. Vekmanis informē par Nolikumā noteiktajiem Tehniskās specifikācijas nosacījumiem un ziņo, ka pretendenta iesniegtais tehniskais piedāvājums atbilst Nolikuma Tehniskās specifikācijas prasībām. SIA "HEKTORS", reģistrācijas Nr. 5403001668 iesniegtais piedāvājums ir vienīgais un atbilst visām Nolikuma prasībām.

Pamatojoties uz 2017. gada 28. februāra Ministru kabineta noteikumiem Nr. 107 "Iepirkuma procedūru un metu konkursu norises kārtība", kas paredz: "ja piedāvājumu ir iesniedzis tikai viens piegādātājs, iepirkuma komisija sagatavo un pasūtītājs ietver iepirkuma procedūras ziņojumā pamatojumu tam, ka izvirzītās pretendentu atlases prasības ir objektīvas un samērīgas. Ja iepirkuma komisija nevar pamatot, ka izvirzītās pretendentu atlases prasības ir objektīvas un samērīgas, tā pieņem lēmumu pārtraukt iepirkuma procedūru."

Iepirkumu komisija norāda, ka Latvijā ir vairāki uzņēmumi, kas praktizē ūdensapgādes un kanalizācijas sistēmu būvdarbu vadīšanu, vienlaikus nodrošinot pakalpojuma sniegšanu klientam (juridiskām klientam): piemēram, SIA "AKBALT", AS "BAO", AS "BMGS",  
AS "BŪVUZŅĒMUMS RESTAURATORS" un citi. Turklāt, Iepirkumu komisija, nolemj pārbaudīt komersantus būvniecības informācijas sistēmas tīmekļa vietnē <https://bis.gov.lv/bisp/lv/construction_companies>, lai gūtu pārliecību, ka Iepirkuma kvalifikāciju prasības ir samērīgas.

Tādējādi Pasūtītājs konstatē, ka konkrētajā tirgū ir daudz citu uzņēmumu (firmas), kas nodarbojas ar kanalizācijas tīklu remontu un varētu atbilst iepirkumā noteiktajām pretendentu atlases prasībām, kuri nav pieteikušies ar atlases prasībām nesaistītu iemeslu dēļ.

Saskaņā ar Iepirkuma uzraudzības biroja skaidrojumu, pasūtītājs var nepārtraukt iepirkumu gadījumā, ja pretendentu atlases prasības ir objektīvas un samērīgas.

Ņemot vērā, ka piedāvājuma izvēles kritērijs ir – viszemākā kopējā līgumcena (bez pievienotās vērtības nodokļa (turpmāk – PVN), kas atbilst Nolikumā minētajām prasībām un Nolikuma tehniskajai specifikācijai, līguma slēgšanas tiesības būtu piešķiramas:

SIA "HEKTORS", reģistrācijas Nr. 5403001668, Brīvības iela 3B, Jēkabpils, LV-5201.

Atbilstoši Publisko iepirkumu likuma (turpmāk – Likums) 9. panta trīspadsmitās daļas nosacījumiem pēc piedāvājumu iesniegšanas termiņa beigām iepirkuma komisija izvērtē iesniegtos piedāvājumus un izvēlas vienu vai vairākus piedāvājumus. Iepirkuma komisija par uzvarētāju iepirkumā atzīst pretendentu, kurš izraudzīts atbilstoši noteiktajām prasībām un kritērijiem un nav izslēdzams no dalības iepirkumā saskaņā ar Likuma 9. panta astoto daļu.

Atbilstoši Likuma 9. panta devītās daļas nosacījumiem pasūtītājs, izmantojot Ministru kabineta noteikto informācijas sistēmu – pārbauda un saņem informāciju par pretendentu.

Saskaņā ar E-izziņu sistēmas datubāzes saņemto informāciju pretendentam SIA "HEKTORS", reģistrācijas Nr. 5403001668:

– Iepirkuma piedāvājuma iesniegšanas termiņa pēdējā dienā (t.i. 2017.gada 4. septembrī) nav nodokļu (nodevu) parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150 euro;

– lēmuma par iespējamu iepirkuma līguma slēgšanas tiesību piešķiršanu pieņemšanas dienā nav nodokļu (nodevu) parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150 euro;

– nav pārkāpumu un noziedzīgo nodarījumu;

– nav pasludināts maksātnespējas process, nav apturēta saimnieciskā darbība, nav likvidācijas.

**Iepirkumu komisijas lēmums:**

1. Par Pārvaldes rīkotā Iepirkuma uzvarētāju atzīt un līguma slēgšanas tiesības piešķirt SIA "HEKTORS", reģistrācijas Nr. 5403001668, adrese: Brīvības iela 3B, Jēkabpils, LV-5201.
2. Saskaņā ar Likuma 9. panta četrpadsmitās daļas nosacījumiem informēt pretendentu par Iepirkumu komisijas lēmuma 1.punktā norādīto 3 (triju) darbdienu laikā pēc Iepirkumu komisijas lēmuma pieņemšanas.
3. Atbilstoši Pārvaldes 2013. gada 6. marta iekšējiem noteikumiem   
   Nr. 1/13.1–n.–5 "Publisko iepirkumu organizēšanas kārtība Ieslodzījuma vietu pārvaldē" un ievērojot Likumā noteiktos termiņus līguma noslēgšanai, uzdot Pārvaldes centrālā aparāta Iepirkumu un līgumu daļai koordinēt līguma noslēgšanu ar Iepirkumu komisijas lēmuma 1.punktā minēto pretendentu.
4. Saskaņā ar Likuma 9. panta septiņpadsmito daļu 10 (desmit) darbdienu laikā pēc līguma noslēgšanas publicēt informatīvu paziņojumu Iepirkumu uzraudzības biroja mājaslapā par noslēgto līgumu.

Piedāvājumu vērtēšanas sēde tiek slēgta plkst. 14.00

Iepirkumu komisijas priekšsēdētāja: T. Trocka

Iepirkumu komisijas priekšsēdētāja vietniece: N. Gruzdova

Iepirkumu komisijas locekļi: M. Vekmanis

J.Baranova

V.Petruhins

G. Bogdanovs

Protokolētājs: N.Ozoliņš